**Overrekkelse av Kongen Fortjenstmedalje til Arvid Petterson**

[**Porsanger kommune ved ordfører Aina Borch er stolt og glad over å overrekke Kongens Fortjenstmedalje til en aktiv og dyktig medborger fra Porsanger.**](https://www.porsanger.kommune.no/overrekkelse-av-kongen-fortjenstmedalje-til-arvid-petterson-arvid-pettersonile-annethaan-kuninkhaan-ansaittemamitalin.6409905-527770.html?fbclid=IwAR0Hk8wupj3uUY6pdc1WVjUHzJVIGA6c7ZSMkqQg0wFzhvNcS40ryP2DCWg)

Arvid Petterson ble født 5. januar 1940 i Brennelv/ Porsanger. Med besteforeldre fra Finland på farssiden, og med foreldrene som snakket kvensk, vokste Arvid og søstrene opp i et kvenskspråklig hjem. Den første sommerjobben hans var i Statens Vegvesen i 7 år, der han skaffet skolepenger til realskole og gymnas. Etter militærtjeneste på Porsangmoen i perioden 1960 - 1962, tok han lærerutdanning i Bodø med kor og teater som spesialinteresse. Tegnelærerutdanning i Notodden (1967) og mellomfag historie ble fullført i Trondheim i 1970. Historie hovedfag, på desentralisert studie ved universitetet i Tromsø, fra 1986 til 1989. Grunnkurs i finsk studerte han i Alta i 1983.

I arbeidslivet hadde han tjeneste på skoler i Altafjorden som rektor/internatstyrer på fådelte skole og internat. Han har vært administrativ leder for Nordnorsk Kulturråd 1978 - 1989, og fra 1981, også på Nordisk informasjonskontor.

Han har utgitt hefter og bøker fra 1970- tallet av, blant andre jubileumsbøker for bank, skogselskap og kraftselskap. Den første boken han fikk utgitt var *Altafjordens hulefolk* (1981), deretter mange utgivelser fra *Porsanger bygdebok, bind 2* (1994) til Porsanger Historielagets publikasjon: *Deportering- eller flukt* (2014). Etter mer enn 6 års arbeid som frilanser, ble boka om tvangsevakueringa av Nord-Troms og Finnmark, *Fortiet fortid*ferdig i 2008.

Engasjementet og motet hans har vært hans styrke og motivasjon. Han har formidlet lokal og regional kulturhistorie gjennom foredrag og kåserier i alle år, både i eget fylke og i Norge.

Petterson har deltatt i flere enn 30 av filmskaperen Anstein Mikkelsens dokumentarer, de fleste vist på NRK TV.

Arvid Petterson har alltid vært aktiv og engasjert også i fritiden. Turer på fjellet og i skogen er viktig for han, men også interesse for kunst, teater og kultur. Han var med på å starte opp både Alta Museum (1976) og Porsanger Museum (1994). Medlem av kulturutvalg i Alta 1965 - 1988. Medlem av Norsk kulturråd i 4 år, og i flere offentlige utredningsutvalg. Han har ledet Landslaget for lokalhistorie i fire år, og var styremedlem der i ti år. Han har samlet inn kvenske stedsnavn i Brennelv og på kvensk salmetradisjon.

Petterson har fått Alta kommune-, Porsanger kommune- og fylkeskommunens kulturpris, og RiddoDuottarMuseats Hederspris. Han er æresmedlem i flere kulturforeninger. Han fikk tildelt Det Kongelige Norske Videnskabers Selskaps Minnemedalje i gull i 2012.

**Koronasituasjonen som er for tiden i Norge, gjør at overrekkelsen kun er for inviterte og presse**.

Dette er tiltak for å sikre hovedpersonen og deltakerne på arrangementet.

**Hilsen fra**

**Aina Borch  
Ordfører, Porsanger kommune.**

**Sted: Rådhusets foaje, Porsanger Kommune.**

**Når: 10. desember kl. 14:00**

**For mer informasjon, kontakt:**

* **Formannskapssekretær i Porsanger kommune**
* **Porsanger museum**